**Ticketmaster Suomi Oy** (aiemmin *Lippupalvelu Oy*) on suomalainen tapahtumalippujen välitysyritys. Ticketmasterin välittämiä lippuja voi ostaa verkkokaupasta, ja Ticketmasterin lippukaupoista. Puhelimitse varatut liput voi noutaa lippukaupasta. Liput voi myös tulostaa itse tai saada postitse kotiinsa.

Suomen kolmen suurinta lipunvälittäjäyhtiötä ovat Ticketmaster, Lippupiste ja Tiketti. Kaikkien niiden lipunvälitystoiminnalle on yhteistä, että ne lisäävät varsinaisen lipun hintaan palvelumaksun ja veloittavat lisäksi lipun toimitusmaksun. Kuluttajan kannalta edullisin tapa on ostaa lippu verkkokaupasta ja tulostaa se itse.

Yrityshistoria
--------------

Sotainvalidien Veljesliitto perusti Lippupalvelun vuonna 1945. Vuonna 1982 Sanoma Oy osti Lippupalvelun. Lippupalvelu otti 2.5.1983 käyttöön tietokonepohjaisen lipunmyyntijärjestelmän ensimmäisenä Suomessa. Lipunmyyntijärjestelmä oli Ticketmaster.  Loppuvuodesta 1990 Sanoma Oy myi Lippupalvelun uomen Valtakunnan Urheiluliiton kolmelle jäsenliitolle ja yhdelle säätiölle. Vuonna 1995 Lippupalvelusta tuli Soneran tytäryhtiö. Vuonna 1999 Lippupalvelu osti Hartwall Areenan lipunmyyntiä varten perustetun Suomen Lippuluukun liiketoiminnan Helsinki Halli Oy:ltä ja Tiilimäki Rahoitus Oy:ltä. Samalla Sonera myi osan Lippupalvelun osakekannasta Tiilimäki Rahoitukselle ja Jokerit HC Oy:lle. Vuonna 2004 TeliaSonera myi Lippupalvelun yhdysvaltalaiselle Ticketmasterille, joka oli laajentanut toimintaansa jo muihin Pohjoismaihin. Vuonna 2009 tiedotettiin Ticketmasterin ja yhdysvaltalaisen konsertti- ja tapahtumajärjestäjän Live Nationin yhdistymisestä Live Nation Entertainmentiksi. Fuusio toteutui vuonna 2010. Vuoden 2016 alussa Lippupalvelun nimeksi tuli Ticketmaster Suomi.

Lähteet
-------

1. 1 2 3  Lippupalvelu Oy. (Kauppalehden taloustiedot) *kauppalehti.fi*. Alma Media. Viitattu 24.5.2014.
2. 1 2  Lippupalvelu – avain tuhansiin tapahtumiin. Lippupalvelu Oy.  Arkistoitu 25.5.2014. Viitattu 24.5.2014.
3. ↑  Välilä, Anu: Välitysmaksu lisää lipun hintaa jopa kymmenen prosenttia. *Ts.fi*.  23.4.2012. TS-Yhtymä. Viitattu 24.5.2014.
4. ↑  Sanoma Oy:n vuosikertomus 1983  1984. Päivälehden arkisto. Viitattu 20.6.2023.
5. ↑  Sanoma Osakeyhtiö myy Lippupalvelun urheilujärjestöille.  22.11.199o. Helsingin Sanomat. Viitattu 20.6.2023.
6. ↑  Sonera osti Lippupalvelun.  1995. Pörssitieto. Viitattu 20.6.2023.
7. ↑  Lippupalvelu osti Lippuluukun.  5.3.1999. Yle. Viitattu 24.5.2014.
8. ↑  Lipunmyyntifirmat yhteen.  5.3.1999. Yle. Viitattu 24.5.2014.
9. ↑  Lippupalvelu myydään Ticketmasterille.  2.9.2004. Yle. Viitattu 24.5.2014.
10. ↑  Nordenstreng, Markus: Yhdysvaltalaisyritysten fuusiosta uusi viihdealan jättiyritys. *Hs.fi*.  11.2.2009.  Arkistoitu 25.5.2014. Viitattu 24.5.2014.
11. ↑  Sisario, Ben: Justice Dept. Clears Ticketmaster Deal.. (New Yorkin painos) *The New York Times*, 26.1.2010, s. B4. New York:  The New York Times Company. Artikkelin verkkoversio. Viitattu 24.5.2014.  (englanniksi)
12. ↑  Lippupalvelu vaihtaa nimensä *Markkinointi & Mainonta*.  12.11.2015. Viitattu 4.2.2016.

Aiheesta muualla
----------------

* Ticketmaster Suomen kotisivut (Arkistoitu – Internet Archive)
* Oy Lippupalvelu - Biljettjänst Ab (porssitieto.fi)